CELEX: C2004/273/46
Language: el
Date: 2004-11-06 00:00:00
Title: Υπόθεση C-413/04: Προσφυγή του Ευρωπαϊκού Κοινοβουλίου κατά του Συμβουλίου της Ευρωπαϊκής Ενώσεως που ασκήθηκε στις 27 Σεπτεμβρίου 2004

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/25
            
         Προσφυγή του Ευρωπαϊκού Κοινοβουλίου κατά του Συμβουλίου της Ευρωπαϊκής Ενώσεως που ασκήθηκε στις 27 Σεπτεμβρίου 2004
   (Υπόθεση C-413/04)
   (2004/C 273/46)
   Το Ευρωπαϊκό Κοινοβούλιο, εκπροσωπούμενο από τους A. Baas και U. Rösslein, με τόπο επιδόσεων στο Λουξεμβούργο, άσκησε στις 27 Σεπτεμβρίου 2004, ενώπιον του Δικαστηρίου των Ευρωπαϊκών Κοινοτήτων, προσφυγή κατά του Συμβουλίου της Ευρωπαϊκής Ενώσεως.
   Το Ευρωπαϊκό Κοινοβούλιο ζητεί από το Δικαστήριο:
   
               —
            
            
               να ακυρώσει την οδηγία 2004/85/ΕΚ του Συμβουλίου, της 28ης Ιουνίου 2004, για την τροποποίηση της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου όσον αφορά την εφαρμογή ορισμένων διατάξεων στην Εσθονία (1),
            
         
               —
            
            
               να καταδικάσει το Συμβούλιο στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα:
   Το άρθρο 57 της πράξεως προσχωρήσεως του 2003 δεν συνιστά την κατάλληλη νομική βάση για την έκδοση της επίδικης οδηγίας. Η διάταξη αυτή έχει ως αντικείμενο την προσαρμογή της κοινοτικής νομοθεσίας λόγω της προσχωρήσεως και την εφαρμογή στα νέα κράτη μέλη των κοινοτικών πράξεων που δεν προσαρμόστηκαν με την πράξη προσχωρήσεως αυτή καθ' εαυτή. Κατά συνέπεια, άλλες τροποποιήσεις δεν μπορούν να στηριχθούν στο άρθρο 57 της πράξεως αυτής. Η εν λόγω διάταξη δεν μπορεί να χρησιμοποιηθεί για την εισαγωγή παρεκκλίσεων από τις κοινοτικές πράξεις, ιδίως εφόσον αυτές βαίνουν πέραν των ρητά και περιοριστικά προβλεπόμενων στην πράξη προσχωρήσεως.
   Η επίδικη οδηγία δεν είναι επαρκώς αιτιολογημένη, καθότι το βάσιμο της χρησιμοποιήσεως του άρθρου 57 της πράξεως προσχωρήσεως του 2003, ως νομικής βάσεως, ουδόλως προκύπτει από τις αιτιολογικές σκέψεις και τις λοιπές διατάξεις της οδηγίας.
   
      (1)  ΕΕ L 236 της 7.7.2004, σ. 10.